Brugmansia
Brugmansia je rod sa sedam vrsta cvjetnica iz šorodice Solanaceae.To su drvenaste stablašice ili grmovi, sa visećim cvjetovima, a na plodovima nemaju bodlje. Njihovi veliki, mirisni cvjetovi daju im zajedničko ime anđeoske trube, ime koje se ponekad koristi za blisko srodni rod Datura. (Datura se razlikuju od brugmansije po tome što su zeljaste trajnice, uspravnih ili klimajućih, a ne visećih cvjetova – i obično bodljikavig plodova). Vrste roda Brugmansia su među najotrovnijim od ukrasnih biljaka, koje sadrže tropan alkaloid, odgovoran i za toksičnost zloglasne vrste Atropa belladonna. Svih sedam vrsta je poznato samo u kultivaciji ili kao izbijeglih iz uzgoja, a nikada nije potvrđena nijedna samonikla biljka. Stoga su na Crvenom popisu IUCN-a navedeni kao Izumrli u divljini, iako su popularne ukrasne biljke i još uvijek postoje divlje izvan svog domaćeg područja kao unesene vrste. Sumnja se da je njihovo izumiranje u divljini posljedica izumiranja neke životinje koja je prethodno raspršavala sjemenke, uz ljudsku kultivaciju koja je osigurala dalji opstanak roda.